als_Latn dik_Latn sag_Latn
Yildiz dhe Miller rreth katër orë kanë fluturuar me helikopter duke monitoruar rrugën e mundshme të tubacionit që shtrihet nga brigjet e Stambollit në Detin e Zi, dhe që vazhdon drejt pikës kufitare mes Turqisë dhe Greqisë.
Ministri turk i Energjetikës dhe Burimeve Natyrore Taner Yildiz dhe CEO i kompanisë ruse të naftës Gazprom, Alexei Miller kanë inspektuar nga ajri rrugën që mund të përshkojë tubacioni, "Rrjedha Turke".
Yildiz dhe Miller rreth katër orë kanë fluturuar me helikopter duke monitoruar rrugën e mundshme të tubacionit që shtrihet nga brigjet e Stambollit në Detin e Zi, dhe që vazhdon drejt pikës kufitare mes Turqisë dhe Greqisë.
Gjatë muajve të verës, dy zyrtarët shkëmbyen mendime për ndërtimin e një tubacioni të ri, i cili mund të emërtohet si "Rrjedha Turke". Miller gjithashtu është informuar për ndërtimin e një aeroporti të tretë në Stamboll, mbi urën e re mbi Bosfor dhe për pikën, ku ata mund të ndërtojnë terminalin për depozitimin e gazit në Edirne.
Ministri Turk, Yildiz tha për AA se ky ishte takimi i tretë me kreun e Gazprom, Miller dhe ekipin e tij në lidhje me çmimin e gazit rus.
- Yildiz: "Rrjedha Turke" e rëndësishme për të gjithë rajonin -
"Ne e kemi thënë, se aq sa e ndjeshme është Turqia në drejtim të realizimit të këtij projekti, po aq e ndjeshme është dhe në aspektin e çmimeve të gazit", tha Yildiz. Ministri turk tha se projekti "Rrjedha Turke" është me rëndësi të madhe, jo vetëm për Turqinë por edhe për Rusinë, dhe për të gjithë rajonin.
CEO i Gazprom, Alexei Miller tha se pjesa e parë e kapacitetit të tubacionit do të jetë 16 miliard metra kub gaz, e cila do të furnizojë Turqinë. Shefi ekzekutiv i Gazprom tha se është planifikuar që gazsjellësi "Rrjedha turke", i cili do të përbëhet nga katër tubacione, duke filluar nga Lüleburgaz, qyteti në pikën kufitare, mes Turqisë dhe Greqisë. Tre linjat e tubacioneve të tjera të "Rrjedhës Turke" do të kenë një kapacitet prej 47 miliardë metra kub gaz. (TRT)
als_Latn als_Latn als_Latn als_Latn als_Latn als_Latn als_Latn als_Latn